CELEX: 32002D0748
Language: et
Date: 2002-09-10 00:00:00
Title: Komisjoni otsus, 10. september 2002, millega muudetakse fluatsolaadi osas otsust 98/676/EÜ (teatavaks tehtud numbri K(2002) 3324 all)EMPs kohaldatav tekst

Tähtis õiguslik teade

|

32002D0748

Euroopa Liidu Teataja L 243 , 11/09/2002 Lk 0019 - 0020

		Komisjoni otsus,10. september 2002,millega muudetakse fluatsolaadi osas otsust 98/676/EÜ(teatavaks tehtud numbri K(2002) 3324 all)(EMPs kohaldatav tekst)(2002/748/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2002/37/EÜ, [2] eriti selle artikli 6 lõiget 3,ning arvestades järgmist:(1) Vastavalt direktiivi 91/414/EMÜ artikli 6 lõikele 2 sai Ühendkuningriik 29. septembril 1997 taotluse Twinagro Ltd’lt toimeaine fluatsolaadi kandmiseks direktiivi 91/414/EMÜ I lisasse.(2) Komisjoni otsusega 98/676/EÜ [3] kinnitati, et esialgsel vaatlusel tunnistati toimik täielikuks ning seda võis pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.(3) Liikmesriikidel oli seega võimalik vastavalt direktiivi 91/414/EMÜ artikli 8 lõikele 1 anda ajutisi lube fluatsolaati sisaldavate taimekaitsevahendite jaoks. Ükski liikmesriik ei ole seda võimalust kasutanud.(4) Referentliikmesriigina on Ühendkuningriik komisjonile teatanud, et toimiku üksikasjalikul läbivaatusel selgus, et direktiivi 91/414/EMÜ II ja III lisa alusel on siiski nõutav mitmete täiendavate andmete esitamine, eriti toimeaine säilimise kohta keskkonnas ja selle laguproduktide kohta. Seetõttu ei saa kõnealust toimikut enam pidada täielikuks.(5) Taotleja on Ühendkuningriiki ja komisjoni teavitanud oma kavatsusest edaspidi mitte toetada kõnealuse toimeaine hindamise jätkamist ja mitte esitada uusi andmeid toimeaine ja selle laguproduktide kohta. Seega on ilmne, et toimikut ei lõpetata ja seetõttu pole Ühendkuningriigil võimalik koostada fluatsolaadi hindamisaruande projekti ega esitada seda komisjonile ja teistele liikmesriikidele. Seepärast tuleks tühistada võimalus anda fluatsolaadi jaoks ajutisi lubasid.(6) Ajapikendust fluatsolaati sisaldavate taimekaitsevahendite olemasolevate varude realiseerimiseks, ladustamiseks, turuleviimiseks ja kasutamiseks ei ole kõnealuse toimeaine puhul vaja, kuna ükski liikmesriik pole kõnealuse toimeaine jaoks ajutisi lubasid andnud.(7) Otsust 98/676/EÜ tuleks seepärast vastavalt muuta.(8) Käesoleva otsusega ettenähtud meede on kooskõlas toiduahela ja loomatervishoiu komitee arvamusega,ON VASTU VÕTNUD KÄESOLEVA OTSUSE:Artikkel 1Otsuse 98/676/EÜ artikli 1 punkt 4 jäetakse välja.Artikkel 2Käesolev otsus on adresseeritud liikmesriikidele.Brüssel, 10. september 2002Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 117, 4.5.2002, lk 10.[3] EÜT L 317, 26.11.1998, lk 47.--------------------------------------------------